CELEX: 62012TN0169
Language: sk
Date: 2012-04-10 00:00:00
Title: Vec T-169/12: Žaloba podaná 10. apríla 2012 — CHEMK a KF/Rada

9.6.2012   
            
            
               SK
            
            
               Úradný vestník Európskej únie
            
            
               C 165/34
            
         Žaloba podaná 10. apríla 2012 — CHEMK a KF/Rada
   (Vec T-169/12)
   2012/C 165/56
   Jazyk konania: angličtina
   
      Účastníci konania
   
   
      Žalobcovia: Chelyabinsk electrometallurgical integrated plant OAO (CHEMK) (Chelyabinsk, Rusko) a Kuzneckie ferrosplavy OAO (KF) (Novokuzneck, Rusko) (v zastúpení: B. Evtimov, advokát)
   
      Žalovaná: Rada Európskej únie
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil vykonávacie nariadenie Rady (EÚ) č. 60/2012 zo 16. januára 2012, ktorým sa ukončuje čiastočné predbežné preskúmanie antidampingových opatrení uplatňovaných na dovoz ferosilícia s pôvodom okrem iného v Rusku podľa článku 11 ods. 3 nariadenia (ES) č. 1225/2009 (Ú. v. EÚ L 22, s. 1) v rozsahu v akom sa týka žalobcov a
            
         
               —
            
            
               zaviazal žalovanú na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú tri žalobné dôvody.
   
               1.
            
            
               Prvý žalobný dôvod založený na
               
                           —
                        
                        
                           skutočnosti, že inštitúcie porušili článok 11 ods. 9 v spojení s článkom 2 ods. 12 „základného nariadenia“ (1) tým, že nestanovili výšku dumpingového rozpätia žalobcov. Dodatočne alebo alternatívne, sa inštitúcie dopustili nesprávneho právneho posúdenia a prekročili svoju mieru úvahy pri právomoci predbežného preskúmania podľa článku 11 ods. 3 tým, že prijali závery o trvalej povahe zmenených okolností na zhrnutie záverov o dumpingu, čím došlo ku skresleniu záverov o zmenenom dumpingovom rozpätí v predbežnom preskúmaní a rozšíreniu rozsahu analýzy o pokračovaní dumpingu, pokiaľ ide o pokrytie/ovplyvnenie záverov o dumpingovom rozpätí. Inštitúcie nakoniec porušili právo žalobcov na obhajobu, pokiaľ ide o dumping, tým, že nesprístupnili svoje záverečné výpočty dumpingu žalobcom.
                        
                     
         
               2.
            
            
               Druhý žalobný dôvod založený na
               
                           —
                        
                        
                           skutočnosti, že inštitúcie sa dopustili zjavne nesprávneho posúdenia, keď prijali záver, že úprava pre náklady SG&A a zisk RFAI sa má uplatniť na vývoznú cenu žalobcov a súvisiaci záver, že žalobcovia a RFAI nepredstavujú ekonomickú jednotku.
                        
                     
         
               3.
            
            
               Tretí žalobný dôvod založený na
               
                           —
                        
                        
                           skutočnosti, že inštitúcie porušili článok 11 ods. 3 tretí pododsek a/alebo sa dopustili zjavne nesprávneho posúdenia, keď prijali záver, že neexistovala trvalá zmena okolností, pokiaľ ide o znížené dumpingové rozpätie žalobcov.
                        
                     
         
      (1)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva („základné nariadenie“) (Ú. v. EÚ L 343, s. 51).